tomron87/hebrew-wikipedia-sentences-corpus huggingface dataset:
Heroes of Might and Magic (בתרגום חופשי: "גיבורים של כוח וקסם", לעיתים, מכונה רק Heroes, או HOMM), היא סדרת משחקי אסטרטגיה ממוחשבים, שפותחה בידי חברת New World Computing (שהפכה לחטיבה של חברת 3DO).
המשחקים מתרחשים ברקע של עולמות פנטזיה שבהם מתרחשות הרפתקאות שבהן תופסים את המקום המרכזי גיבורים, שמנהיגים צבא של יצורים מיתולוגיים, דוגמת מינוטאורים, חדי-קרן ודרקונים.
כל המשחקים מתרחשים ביקום שבו מתרחשת סדרת משחקי התפקידים הממוחשבים Might and Magic (ומכאן שם הסדרה).
המשחק דומה למשחק לוח מתוחכם.
כל אחד מהשחקנים שולט בקבוצה של גיבורים (שמהווים את כלי המשחק שלו), ולרוב גם על מספר ערים שעל לוח המשחק.
כל אחד מהשחקנים שולח את הגיבורים שלו בראש צבא של יצורים (שלרוב נרכשים בערים) לתור את מפת המשחק, לחסל מפלצות ולאסוף אוצרות.
בשלב מאוחר יותר הגיבורים מובילים קרבות כנגד הגיבורים והצבאות של השחקנים האחרים.
על מנת להשיג יצורים חזקים יותר ויתרונות נוספים השחקן צריך להרחיב ולפתח את עריו.
לשם כך הוא זקוק למשאבים מסוגים שונים - זהב לכל דבר, עצים ופחם - משאבים פשוטים ומשאבי יוקרה: אבני-חן, גבישים, כספית וגופרית.
המשאבים מושגים בידי הגיבורים בשיטוטיהם במפה, ובהשתלטות על מכרות שנמצאים בה.
הגיבורים שמובילים את הצבאות מסוגלים לסייע להם במלחמותיהם באמצעות הטלת קסמים, וגיבור מנוסה וחזק יותר גם מגביר את יכולת הלחימה של הצבאות שתחת פיקודו.
החל מהמשחק הרביעי, הגיבור מסוגל אף להשתתף בקרבות באופן פעיל.
ככל שהגיבורים מנצחים ביותר קרבות ומוצאים יותר אוצרות כך הניסיון שלהם גדל, הם עולים בדרגות ומתחזקים.
לרוב מטרת המשחק היא להביס את כל היריבים שעל המפה, אך לעיתים על השחקן לבצע משימה אחרת כלשהי שהיא המפתח לניצחון.
בנוסף ישנן דרכי ניצחון משניות אשר "עוקפות" את המטרה המרכזית במשחק, לדוגמה - מציאה של הגביע הקדוש - The Holy Grail.
במשחקים ניתן לבחור אם לשחק במפה בודדת (Scenario) או בסדרה של מפות (Campaign), שעוקבת אחרי קו עלילה רציף ולרוב הגיבורים עוברים בה (עם הניסיון שרכשו והחפצים שהשיגו) משלב אחד לבא אחריו.
רבים רואים את תחילת סדרת המשחק במשחק King's Bounty, שנוצר אף הוא בידי חברת New World Computing.
לאחר הצלחת משחק זה נוצר המשחק הראשון בסדרת Heroes, כאשר הוא שואב השראה ניכרת מ-King's Bounty.
המשחק הראשון - הכיל ארבעה סוגי גיבורים שונים (אביר, ברברי, מכשף, קוסמת) וארבע ערים, שכל אחת התאימה לגיבור מסוים.
המשחק השלישי - הרחיב ושינה את קודמו, היו בו שמונה ערים שונות, לכל עיר היו שני סוגי גיבורים שהתאימו לה - לוחם שייצג כוח פיזי (Might) וקוסם שייצג את כוח הקסם (Magic).
הערים השונות היו טירת בני האדם, מגדל הטיטאנים, טירת האופל, משכנות יצורי היער, הביצה, הגהנום, המדבר והמבוך.
חלק מהיצורים שהופיעו במשחקים הקודמים החליפו את הערים שבהן היו (למשל, הגריפונים עברו מטירת המכשף, שכעת רוב המפלצות שלה היו שייכות לטירת המבוך, אל טירת בני האדם).
כמו כן כל יצור היה ניתן לשדרוג ליצור חזק יותר, בעוד שבמשחק הקודם היה זה אפשרי רק לחלק מהיצורים.
המשחק השלישי זכה להצלחה רבה ונחשב על ידי רבים לטוב שבסדרה.
המשחק הרביעי - זכה להצלחה פחותה בהרבה, ועורר מחלוקת בקרב המעריצים - היו כאלו שטענו שהוא הטוב שבמשחקי הסדרה, והיו שראו בו כישלון צורב.
כך נוצר מצב שחבורה של מספר גיבורים שהגיעו לדרגות גבוהות היו מסוגלים להרוס צבאות שלמים לבדם (בדומה למתרחש במשחק Master of Magic, שדמיונו לסדרת Heroes בולט) מה שהפחית את החשיבות של פיתוח וביסוס הערים לעומת ההשקעה בפיתוח הגיבורים.
הבדלים נוספים היו בשיטת התכונות של הגיבורים, בשיטת הקסם, בגרפיקה (שהפכה להיות איזומטרית) וביצורים - יצורים רבים מהמשחקים הקודמים נעלמו, ונותרו שש ערים בלבד - שחמש מהן התאימו לאחד מחמשת סוגי הקסם (חיים, מוות, תוהו, סדר וטבע) ואחת התאימה לכוח הפיזי (Might).
בניגוד למשחקים הקודמים שבהם בכל עיר ניתן היה להגיע למצב שבו מיוצרים כל היצורים האפשריים בכל עיר, במשחק הרביעי היה ניתן לייצר לכל היותר חצי מסוגי היצורים - בכל שלב של פיתוח העיר היה צריך לבחור אחד משני סוגים יצורים שניתן יהיה לבנות בה.
המשחק החמישי - ששוחרר ב-2006 חזר במידת מה לסגנון של המשחק השלישי, עם מספר שיפורים והרחבות.
שינוי בולט של המשחק החמישי הוא בגרפיקה - המשחק עבר לגרפיקה תלת־ממדית, בניגוד לכל קודמיו.
במשחק החמישי יש אופציה להרחיב את המשחק ולהשיג שתי טירות חדשות: טירת הגמדים וטירת האורקים שלכל אחת מהן סוגים שונים של גיבורים.
המשחק השישי - הכיל מספר שינוי בעלילה: במשחק הזה הפתיח הוא סרטון עם כתוביות, במשחק הזה הגרפיקה אפילו השתפרה ונוספו עוד משימות לעבור, במשחק הזה יש רק 6 טירות (השישית נוספה במשחק shades of darknes) ויש רק שני גיבורים שאפשר להתחיל איתם בכל טירה: אחד בן ואחת בת.
בנוסף, במשחק השישי יש סרטונים יותר איכותיים ואם כובשים טירה מסוג שונה אפשר להפוך אותה לטירה מהסוג שבו אותו שחקן משחק בה (דבר שהתחיל להתפתח במשחק החמישי).
המשחק השביעי - פיתוח של המשחק השישי.
Here we are הייתה תוכנית ללימוד אנגלית שהופקה על ידי הטלוויזיה החינוכית בין השנים 1974- 1976. לסדרה הופקו 22 פרקים "עיקריים" ועוד 30 פרקים קצרים יותר (המיועדים לתלמידים מתקשים).
נוסף על כך הוציא משרד החינוך ספר תרגילים, מדריך למורים, ושלוש קלטות אודיו אשר ליוו את הסדרה.
הסדרה יועדה לתלמידי כיתות ו' (שנה שנייה של לימודי השפה האנגלית).
הסדרה צולמה בשחור-לבן, בוימה על ידי אירווינג קפלן, מייקל גרינשפן וברוך ורטהיים.
את האנימציה סיפק דני לבקוביץ.
לו גולן כתב את התסריטים, ואסטל פרידמן הייתה המפיקה האחראית.
את שיר הפתיחה המפורסם שביצעו שחקני הסדרה כתב לו גולן, הלחינה ברברה גרוס ועיבד מל קלר.
הסדרה שודרה בשידורים חוזרים, עד סוף שנות ה-80. כיום רבים מפרקי הסדרה אינם ראויים לשידור בשל הזנחה בארכיוני הטלוויזיה החינוכית.
המסגרת הסיפורית של התוכנית עסקה בחיי היום יום בעיר גדולה.
בין היתר, תוארו עבודת משרד וכלבו (בבעלות "מר גולן") במרכז תל אביב.
במהלך הפרקים תורגלו היבטים שונים בתוכנית הלימודים באנגלית באמצעות מפגשים שהתקיימו בין אנשי המשרד, קניות, וכיוצא באלה.
בין הדמויות הבולטות ניתן היה לראות את מיס קפלן, אשר שימשה בין השאר כמזכירת הכלבו, ותכונתה הבולטת הייתה שלומיאליות ושתי ידיים שמאליות.
שיר הפתיחה של התוכנית החל במילים: "Here we are in the center of town.
הסרטון אשר התלווה לשיר צולם בכיכר דיזנגוף בתל אביב, ובמקורו הייתה שורת הפתיחה "Here we are at Dizengoff Circle", אך שורה זו נדחתה, מכיוון שכאשר הוועדה המייעצת צפתה בפרק הפיילוט, הציע אחד המפקחים להשתמש במונח כללי יותר, כדי לאפשר לילדים שאינם חיים בתל אביב לחוש שזהו גם מרכז העיר שלהם.
הפתיח של חלק מהפרקים צולם בכיכר העצמאות בנתניה.
שיר הסיום מתנגן על רקע תמונות של כיכר המצבה בבת ים וחלק מהפרקים על רקע כיכר ציון בנתניה.
שרה אמן - מוכרת בקיוסק; שרה, מגדת העתידות, אנה
היינץ ברנרד - הצייר; אופה פיצה, מקס
פיטר פלדמן - מר (דייוויד) גולן המקורי וכל בניו (11 פרקים)
אליס גולמבו - מיס (ת'למה) קפלן; השוטרת אילנה
אהרן קפלן (בנו של אירווינג קפלן) - רמי
צ'ארלס ברנשטיין - מר גולן וכל בניו (11 פרקים, לאחר פרישת פיטר פלדמן), בסדרה הם מוצגים כקרובי משפחה של משפחת גולן המקורית.
סוזי מילר - הופיעה בשירה בפרק אחד, ביחד עם הזמר דני מסנג
טל ברודי (פרק אחד, בתפקיד עצמו)
הקומדי סטור ביצעו פארודיה על Here We Are.
הטלוויזיה החינוכית הוציאה תקליטור עם שירים+קטעי וידאו מהתוכניות החינוכיות, ובהם שירים מהסדרה.
בעונה הרביעית באחד מפרקי הסדרה של "שנות ה-80" שלום צריך ללמוד אנגלית ולשם כך הוא צופה בתוכניות "Here We Are", "גבי ודבי", "Neighbours", "Debby in Hospital" ובתוכניות לימוד נוספות בשביל ללמוד ולהבין יותר טוב אנגלית.
Here Comes the Sun (בעברית: הנה מגיעה השמש) הוא שיר בסגנון רוק של להקת הביטלס שנכתב על ידי ג'ורג' האריסון ויצא באלבום Abbey Road משנת 1969. השיר הוקלט בין ה-7 ביולי ל-19 באוגוסט, ויצא ב-26 בספטמבר.
השיר הוקלט באפל רקורדס, הופק על ידי ג'ורג' מרטין ואורכו 3:05 דקות.
השיר זכה בתואר מכירות פלטינה בארצות הברית.
השיר הוא אחד השירים המצליחים שנכתבו על ידי ג'ורג' האריסון עבור הלהקה.
בין האמנים שביצעו גרסאות כיסוי לשיר נמצאת נינה סימון.
האריסון וקלפטון ניגנו את השיר במהלך הקונצרט למען בנגלדש.
באלבום הרמיקסים של הביטלס, Love, השיר מופיע יחד עם קטעים מהשירים The Inner Light ו-Within You Without You.
לשיר בוצעו גרסאות כיסוי גם על ידי ריצ'י הייבנס, סטיב הארלי ושריל קרואו.
+מצעדי כל הזמניםארגוןשםמיקוםכאן 88מצעד שירי הביטלס של כאן 881
Here Today הוא שיר שנכתב על ידי פול מקרטני והופק על ידי ג'ורג' מרטין לאלבומו של מקרטני Tug Of War.
השיר נכתב כמחווה לג'ון לנון, חברו לשעבר ללהקת הביטלס לאחר שנרצח בפתח ביתו בניו יורק על ידי מרק דייוויד צ'פמן.
אם כי הוא מעולם לא הופץ כסינגל, הוא הגיע למקום ה-46 ב"מצעד רוק המיינסטרים" של מגזין המוזיקה בילבורד.
השיר מבוצע לעיתים ידי מקרטני בהופעותיו החיות, ונכלל באלבומי ההופעה-החיה שפרסם Back in the US, Back in the World ו-Good Evening New York.
Here We Go Again (בעברית: הנה זה קורה שוב) הוא שמו של אלבום האולפן השני של הזמר/ת האמריקאית דמי לובאטו.
האלבום יצא לאור ב-21 ביולי 2009 על ידי חברת התקליטים הוליווד רקורדס.
בניגוד לאלבום הראשון של לובאטו, Don't Forget, שכלל שיתוף פעולה עם האחים ג'ונאס, לובאטו רצו לתת באלבום השני מסר אישי, ולפיכך צוינו בקרדיטי הכתיבה בכל שיר בו.
בנוסף, נעשה לשם כך האלבום בשיתוף פעולה עם כותבים ויוצרים מנוסים, ביניהם הזמר-יוצר, ג'ון מאייר.
באלבום ישנו שיתוף פעולה עם ויליאם בקט, סולן להקת דה אקדמי איז...; זאת, במטרה לכתוב שיר על מערכת יחסים מנוכרת עם האבא של לובאטו.
במקור, השיר היה מיועד להופיע באלבום, אולם הוא נחתך מרשימת השירים הסופית.
Here We Go Again מסמן את קפיצת הראש הראשונה של לובאטו לתוך ז'אנר הפאוור פופ, בעוד שהוא שומר על ז'אנר הפופ רוק שאפיין את האלבום הראשון.
עם זאת האלבום הושפע גם מסגנונות ה-R&B והסינת'פופ.
הביקורות על האלבום היו ברובן חיוביות; מבקרים שהיו בעדו שיבחו את לובאטו על השירים הקליטים, ועל שלא הסתמכו על מניפולציות קוליות, ובמקום זאת בחרו להשמיע "קול טבעי" בלבד.
מבקרים ביקורתיים יותר הצהירו שהאלבום היה צפוי למדי ולעיתים צצו יותר מדי קווי דמיון לקולה של הזמרת קלי קלרקסון.
האלבום נחל הצלחה גם במצעדים ברחבי העולם, בין היתר במדינות אוסטרליה, ניו זילנד, יוון, ספרד ומקסיקו, כאשר בברזיל אף הוכתר כאלבום פלטינה ובצ'ילה הגיע עוד יותר רחוק כשזכה בתואר אלבום זהב.
האלבום נמכר בלמעלה מ-650,000 עותקים ברחבי העולם.
שנה טקס קטגוריה מועמדות הערות2010 Hollywood Teen TV Awards האלבום הטוב ביותר Here We Go Again פרסי בחירת הנוער בחירת המוזיקה: אלבום השנה - פופ
Heroes (בעברית: גיבורים) הוא שיר של הזמר השוודי מונס סלמרלוב.
השיר יצא לאור ב-28 בפברואר 2015 כסינגל הראשון מאלבום האולפן השישי של סלמרלוב, Perfectly Damaged.
השיר נכתב והולחן על ידי אנטון מאלמברג הורד אף סגרסטארד, ג'וי דב ולינאה דב.
ב-14 במרץ 2015, השיר זכה במקום הראשון במלודיפסטיבלן ונבחר לייצג את שוודיה באירוויזיון של אותה שנה.
לאחר שזכה במקום הראשון בחצי הגמר השני של האירוויזיון, השיר ייצג את שוודיה בגמר, שהתקיים בווינה שבאוסטריה, וזכה במקום הראשון עם 365 נקודות, מה שהפך אותו לשיר הזוכה בעל הניקוד הגבוה השלישי מבין כלל שירי האירוויזיון.
זהו ניצחונה השישי של שוודיה בתחרות.
זוהי הפעם הראשונה ששיר זוכה מבלי להגיע למקום הראשון בהצבעת הקהל, מאז המעבר להצבעות המשולבות של הקהל והשופטים ב-2009.
השיר זכה לביקורות חיוביות, אך גם הואשם בהעתקת השיר "Lovers on the Sun" של דייוויד גטה והשיר "The Nights" של אביצ'י.
שיר הנושא של פסטיגל 2015 ("עכשיו זה היי סקול פסטיגל") התבסס על השיר.
הרטיק הוא משחק פעולה מסוגת משחקי יריות בגוף ראשון שנוצר על ידי Raven Software, פורסם על ידי חברת id Software וראה אור בשנת 1994.
שבעה מלכים שלטו בארץ רחוקה בשם פארת'וריס, עד ליום בו שלושה אחים שדים, שנקראים "רוכבי הנחש", השתמשו בכוחות הקסם שלהם כדי להשתלט על שבעת המלכים ולהשתמש בהם כשליטי בובה.
אולם, הכישוף של שלושת האחים לא פעל על גזע מסוים מנתיני הממלכה שנקרא שדוני סיד.
לכן, שלושת האחים הכריזו על שדוני הסיד בתור כופרים, והחלו לרדוף אותם ולנסות להשמידם.
לבני סיד היו שבעה נרות, כל נר כנגד כוח טבע כלשהו ובד בבד כנגד כוחו של אחד המלכים.
זקני סיד כיבו את שבעת הנרות ועל ידי כך החלישו את צבא המלך וגם את עצמם.
שלושת האחים ניצלו זאת, והצליחו לפגוע בזקני הגזע ולהרוג אותם.
בני הסיד ששרדו את המתקפה ירדו למחתרת על מנת להנצל מגורל דומה.
השחקן משחק אחד משדי הסיד, קורבוס, שבניגוד לחברים העז לקום כנגד שלושת האחים ויצא במסע במטרה לאתר אותם, לנקום את נקמת בני סיד, ולשחרר את פארת'וריס לחופשי.
Hero (בעברית: גיבור) הוא סינגל של הזמרת מריה קארי, אשר יצא כסינגל השני מתוך אלבומה השלישי Music Box ב-19 באוקטובר 1993 דרך חברת התקליטים קולומביה.
במקור השיר היה נועד עבור הזמרת גלוריה אסטפן.
השיר נחשב לאחד מהשירים מעוררי ההשראה והאישיים שלה.
מבחינה לירית בשיר קארי אומרת כי בזמנים הקשים שבהם צריך להרים אותה היא "הגיבורה" של עצמה, והיא מרימה ומעודדת את עצמה ובאופן כללי כל אדם יכול להיות "הגיבור" של עצמו בזמנים קשים, אם הוא מסתכל לתוך עצמו ולראות הפנימית שלו וזה מה שיעזור למצוא את הדרך.
השיר נכתב על ידי קארי עצמה והופק על ידה ועל ידי וולטר אפאנאסייף.
בהתחלה, קארי לא התחברה לסגנון ולסאונד שלו ולפסקול הסרט גיבור מזדמן שאליו יועד הסרט במקור, ולכן החליטה לשמור אותו לעצמה ולהפוך את המלודיה שלו ליותר פופ ו-R&B.
היא אף שינתה חלק מהמילים כדי להתאים אותם יותר אליה.
במהלך הקריירה שלה קארי כתבה את השיר פעמיים נוספות וצילמה לו קליפים נוספים, ובמהלך השנים השיר זכה לגרסאות כיסוי רבות והושר בתחרויות בין לאומיות.
השיר קיבל ביקורות מעורבות ממבקרי מוזיקה על המילים שלו אך הביצועים הקוליים של קארי זכו לשבחים.
מלבד הקול של קארי השיר משלב בתוכו גם כלי נגינה שונים כמו גיטרה, פסנתר ועוגב.
השיר זכה להצלחה ענקית בזירה הבין לאומית ואף גם בארצות הברית שם הגיע למקום הראשון ונהיה לשיר השמיני שלה לעשות זאת ואף דורג במקום ה-53 ברשימת השירים המצליחים ביותר של שנות ה-90 במדינה.
מחוץ לארצות הברית הצלחתו הייתה גדולה גם כן, כאשר הצליח להגיע למקום ה-19 במצעד האירופאי הכללי, למקום ה-7 באוסטרליה, למקום ה-10 בקנדה, למקום ה-2 בניו זילנד ולמקום ה-7 בבריטניה.
לאחר כמו חודשים מצאתו, זכה בשני פרסי ASCAP Rhythm & Soul Music, אחד פרס "ASCAP Pop Music", והשני פרס BMI פופ עבור כתיבת השיר.
הקליפ הראשון היה הקליפ המקורי לשיר אשר צולם בהופעה פרטית שלה בניו יורק בו היא מבצעת את השיר בלייב.
הקליפ השני לשיר יצא בשנת 2001 למען אסון התאומים.
בנוסף היא הקליטה גם גרסה מחודשת לשיר הנקראת "Never Too Far/Hero Medley" אשר שימש כסינגל היחיד מתוך אלבום אוסף הלהיטים שלה שיצא ב-2001, וכאשר הוציאה את אלבום אוסף הבלדות שלה "The Ballads", היא הקליטה את השיר מחדש ואף הוציאה לו קליפ חדש בו רואים את מאחורי הקלעים של ההקלטות.
בשל בקשות של מעריצים וכמו כן גם בגלל התוכן הלירי שלו השיר הפך לאחד מהשירים המבוצעים ביותר של קארי עד היום ונחש לאחד משירי החותמת שלה.
בנוסף השיר היה לאחד מהשירים העיקריים אותם נהגה לבצע בקביעות קארי בסיבובי ההופעות שלה, בדרך כלל שימש כהדרן או בין השירים האחרונים.
בנוסף הוא גם נכלל באלבומי אוסף שלה כמו ו- שאיגדו את כל השירים שלה אשר הגיעו למקום הראשון בארצות הברית או באלבום Greatest Hits, שיצא ב-2001 והכיל אוסף של להיטים שלה באותן שנים.
אלבומה הקודם של קארי הכיל מוזיקת שהייתה פחות מיינטסרימית, יותר מוזיקת גוספל, מוזיקת בלדות ומוזיקה שמושפעת משנות ה-50, ה-60 וה-70, מוזיקה שהייתה שונה מהמוזיקה של אלבום הבכורה שלה.
בעקבות כך האלבום לא זכה לאותם שבחים לה זכה אלבום הבכורה שלה, ההצלחה המסחרית שלו הייתה פחותה וכך גם של השירים באלבום.
לאור אירועים אלו חברת התקליטים של הזמרת החליטה לשנות את הכיוון המוזיקלי של האלבום כך שיהיה דומה לאלבום הבכורה שלה מכיוון שהייתה כבר מזוהה יותר עם מוזיקת ה-R&B ומוזיקת הנשמה והייתה בעיה לשווק את קארי לשוקי מוזיקה אחרים.
בעקבות כך האלבום גם הכיל מוזיקה שהיה יותר ידידותית לרדיו ומסחרית יותר.
גם הפעם הם רצו לשים דגש על קולה של קארי תוך כדי שהם עושים הפקות רכות יותר ואף מוזיקת פופ.
לאחר שהסכימה לשינוי קארי החלה להקליט את אלבומה השלישי.
לאחר שהתפרסמה בזכות היכולת שלה להפיק ולכתוב שירין פנו אלייה חברת התקליטים אפיק רקורדס בבקשה לכתוב ולהפיק שיר ביחד עם וולטר אפאנאסייף לפסקול של הסרט "גיבור מזדמן".
בעודה קארי התעניינה בהצעה, המנהל האישי שלה ומנהל חברת התקליטים שלה טומי מוטולה לא רצה שקארי תהיה מעורבת בדברים שקשורים לקולנוע מחשש שזה יפגע בקריירה שלה.
בנוסף חברת התקליטים של קארי לא הרגישה בנוח שקארי תעבוד עם חברת תקליטים אחרת, אף על פי ששתי החברות היו חברות בת של סוני מיוזיק.
לכן קארי כתבה את השיר אך היא כתבה אותו עבור גלוריה אסטפן כך שהיא תבצע אותו עבור הסרט.
בעקבות כך קארי ואפאנאסייף כתבו את השיר במשך שעתיים באולפן בניו יורק, כאשר בשעתיים האלה הם חיברו את המילים, הלחינו את השיר וחשבו על הקונספט שלו.
בריאיון עם פרד ברונסון דיבר וולטר על תהליך כתיבת השיר בהרחבה:
לאחר שסיימה להקליט את הדמו, מוטולה שמע את השיר ושאל את קארי לאיזה פרויקט השיר שייך.
קארי הסבירה לו כי השיר יועד לפסקול של הסרט ואת הרעיון שמאחוריי השיר.
מוטולה שאהב מאוד את השיר אמר לקארי כי היא לא אמורה לתת את השיר הזה לאלבום אחר.
בעקבות כך החליטה קארי לשמור את השיר לעצמה תוך כדי שהיא משנה את המילים של השיר כך שיהיו יותר אישיות.
בנוסף היא גם שינתה חלק מהמכשירים איתם השתמשו ליצירת השיר וגם את הסולמות בשיר.
לאחר מכן אפאנאסייף הודיעה לאפיק כי הם לא הצליחו ליצור שיר לפסקול ובכך הוקלט שיר אחר ששימש כשיר הנושא של הסרט.
לאחר שסיימה קארי להקליט את הגרסה החדשה של השיר דיבר שוב אפאנאסייף על תהליך יצירת השיר בריאיון עם פרד ברונסון:
מבחינה מוזיקלית השיר הוא בלדת מיד-טמפו אשר נכתבה והופקה על ידי קארי עצמה ו-וולטר אפאנאסיף.
הוא משלב מוזיקה מכמה כלי נגינה, ביניהם פסנתר, גיטרה ועוגב.
השיר נקבע בזמן משותף ובקצב של 62 פעימות לדקה.
אך לאחר שקארי החליטה לשמור את השיר לעצמה היא שינתה אותו כך שיתאים יותר אליה ובעקבות כך קארי התחברה לשיר מחדש.
אך גם אחריי זה קארי עדיין לא תיארה את השיר כבין השירים האהובים עליי של עצמה אך בעקבות ההצלחה שלו ואהדה שהוא קיבל מהמעריצים היא חשה את הצורך לבצע אותו בתדירות גבוהה.
בריאיון עם פרד ברונסון הסבירה קארי את המשמעות של השיר:
מבחינה לירית השיר עוסק בכוח האינדיבידואלי שטמון בכל האדם ואת היכולת להיות הגיבור של עצמו.
הסופרת קרול ג'י אינגל אמרה כי הגיבור לא רק מחזק את עצמו ונותן השראה לעצמו אלא בשל כוחו הוא גם יכול לשנות ולעורר השראה בסובבים אותו, וכך גם לכל אדם יש בתוכו את האור והכוח הדרושים כדי לעזור בשינוי העולם.
הסופרת דרלין וויד אמרה כי אמנם השיר עוסק בכוח הטמון באדם אך גם ייתכן כי השיר קשור לכוח הטמון באמונה באלוהים.
בשנת 2006 במהלך סיבוב ההופעות "The Adventures of Mimi Tour" דיברה קארי על השיר שוב בהרחבה לפניי שביצעה אותו:
נגד השיר הוגשו שתי תביעות, אחת על ידי כריסטופר סלטי והשני על ידי רונדה דימי בשנת.
סלטי טען כי למעשה הוא כתב את מילות השיר.
יום אחד כשהסיע את סלי סטון הוא הראה לו את מילות השיר וסטון התלהב מהם והבטיח לרשום אותם כפטנט ולהרוויח עליהם תמלוגים.
כעבור כמה חודשים השניים ניתקו קשר והרעיון של סטון לא יצא לפועל.
אך כמה שנים לאחר מכן שמע סלטי את השיר ונדהם לגלות שהמילים שהוא כתב היו מאוד דומות למילים של השיר.
הוא הגיש תביעה נגד קארי עצמה, סטון, סוני מיוזיק והמנהל האישי של סטון.
סטון טען כי היה צריך לקבל קרדיט על הכתיבה של השיר.
אך מכיוון שסטון לא קיבל קרדיט על הכתיבה של השיר התביעה נפלה על קארי עצמה וסוני מיוזיק.
בריאיון לניו יורק דיילי ניוז אמרה קארי כי היא "מרגישה קורבן" וכי היא זו שכתבה את השיר ושיש לו משמעות מיוחדת עבורה ולכן היא מתכוונת להילחם בתביעה בכל הכוח.
בבית המשפט קארי הראתה כי כתבה את השיר במחברת השירים שלה ואף הציגה ראיות כי למעשה השיר נכתב לפניי הפגישה של סטון וסלטי.
בנוסף קארי ציינה את העובדה כי למעשה היא כתבה אותו עבור הסרט גיבור מזדמן מה שהופך את הקשר של סלטי לשיר לבלתי אפשרי.
בעקבות כך קארי ניצחה בתביעה.
כמה שנים לאחר מכן ניסה לתבוע סלטי שוב את קארי וסוני.
עורך דינו החדש גילה כי הסרט גיבור מזדמן יצא כחודש וחצי לפניי שקארי החלה לעבוד על השיר.
בנוסף הוא גילה כי שיר הנושא של הסרט גיבור מזדמן למעשה הוגש כבר כהצעה להיות שיר הנושא בינואר 1992, הרבה לפניי שקארי עבדה על השיר שלה.
אך קארי וסוני הציגו ראיות שמוכיחות כי החלו לעבוד על השיר עוד לפניי יציאת הסרט.
כתוצאה מכך קארי ניצחה בתביעה שוב.
לאחר מכן זמרת וכותבת בשם רונדה דימי הגישה גם היא תביעה נגד קארי בטענה שהשיר של קארי העותק משיר שלה.
אך שוב קארי וסוני סיפקו הוכחות כי קארי ו-וולטר אפנאסייף כתבו את השיר בעצמם.
בעקבות כך קארי ניצחה גם בתביעה הזו.
בשנת 2001 נטען כי סלטי עובד על הגשת תביעה נוספת כנגד קארי וסוני אך תביעה זו בסוך לא יצאה לפועל.
השיר הגיע למקום הראשון בארצות הברית לאחר 20 שבועות ושהה במקום זה במשך 4 שבועות כאשר הוא מוריד את "Again" של ג'נט ג'קסון מהמקום הראשון.
לאחר 4 שבועות הוא הוחלף על ידי השיר "All for Love" של בראיין אדמס, סטינג ורוד סטיוארט.
בסך הכל השיר שהה 16 שבועות בעשירייה הפותחת ו-25 שבועות ב-40 הראשונים.
בסוף שנת 1994 השיא הוכתר כשיר החמישי הכי מצליח של השנה במדינה וכשיר השלישי הכי מצליח ברדיו באותה שנה ובסוף העשור השיר הוכתר כהשיר ה-53 המצליח ביותר במדינה לאותו עשור.
בנוסף השיר גם הגיע למעמד פלטינה במדינה.
בקנדה השיר הגיע לראשונה למקום ה-64. כחודש לאחר מכן הוא הגיע למקום השלישי במדינה ושם נשאר במשך שלושה שבועות רצופים.
סך הכל שהה 21 שבועות במצעד.
בסוף שנת 1993 הוא הוכתר כשיר ה-48 הכי מצליח במדינה לשנה זו וכשיר ה-22 הכי מצליח במדינה לשנת 1994.
באוסטרליה השיר נכנס לראשונה למקום ה-47 ובסופו של דבר הגיע למקום השביעי, שם נשאר במשך שלושה שבועות.
בנוסף הוא הגיע למעמד פלטינה גם שם.
בצרפת השיר נכנס לראשונה למקום ה-24 ולאחר שישה שבועות הגיע למקום החמישי.
בנוסף גם הצליח להגיע למעמד כסף במדינה.
בהולנד השיר הגיע למקום ה-13 ושהה סך הכל שמונה שבועות במצעד ההולנדי.
באירלנד השיר הגיע למקום החמישי ושהה 14 שבועות במצעד.
בניו זילנד השיר הגיע למקום השני, שם שהה במשך חמישה שבועות ובכל המצעד עצמו שהה סך הכל 20 שבועות.
בנוסף גם הגיע למעמד פלטינה במדינה.
בנורווגיה השיר הגיע למקום השני ושהה שמונה שבועות במצעד הנורווגי.
בנוסף הגיע למעמד זהב במדינה.
בבריטניה השיר נכנס לראשונה למקום השמיני ובסופו של דבר הגיע למקום השביעי.
סך הכל שהה 15 שבועות במצעד.
ב-2008 הוא נכנס בשנית למצעד למשך שבועיים לאחר הביצוע של הפיינלסטים בגמר אקס פקטור.
נכון להיום מכירות השיר עומדות על 270 אלף עותקים במדינה מה שמזכה אותו למעמד כסף.
השיר היה מועמד למספר פרסים.
בטקס פרסי ASCAP קארי זכתה בפרסים כותבת השירים בתחום ה-R&B והנשמה של השנה וכותבת השירים של השנה בתחום הפופ על כתיבת שיר זה.
בנוסף היא גם זכתה בפרס בטקס פרסי BMI Pop.
בטקס פרסי הגראמי השיר היה מועמד לפרס הביצוע הווקאלי הנשי הטוב ביותר בשיר פופ.
לפניי שהקליפ יצא קארי הופיעה עם השיר במסגרת הופעה אינטימית שקיימה בתיאטרון פרוקטור בניו יורק.
ההופעה של קארי עם השיר הפכה לקליפ הרשמי של השיר שבוים על ידי לארי ג'ורדן.
בכמה מדינות יצא לקליפ גרסה לטינית בשם "Héroe" שיצאה במדינות כמו ארגנטינה ומקסיקו כחלק מאלבום הווידאו Number 1's.
השיר תורגם על ידי המוזיקאי חורחה לואיס פילוטו.
ב-2001 בעקבות אסון התאומים קארי הקליטה מחדש את השיר ביחד עם השיר "Never Too Far", בשם "Never Too Far/Hero Medley".
כל הכנסות השיר הלכו למטרות צדקה.
השיר שוחרר באוקטובר של אותה שנה.
בריאיון ל-MTV קארי הסבירה את המשמעות מאחוריי המחרוזת:
ב-2008 בעקבות יציאת אלבום האוסף "The Ballads" הקליטה קארי גרסה מחודשת לשיר.
לגרסה זו יצאה קליפ נוסף ובו קטעי מאחורי הקלעים של הקלטת וכתיבת השיר.
נכון למאי 2021 לקליפ יש 282 מיליון צפיות באתר יוטיוב.
בעקבות האהדה של המעריצים כלפי הדיר ביצעה קארי את השיר במספר הזדמנויות רב לאורך הקריירה שלה.
היא ביצעה לראשונה את השיר ביולי 1993 בתיאטרון פרוקטור בניו יורק.
לאחר מכן החלה לקדם אותו, היא ביצעה אותו בתוכנית הטוק שואו "The Arsenio Hall Show".
בשבוע שלאחר מכן היא הופיעה עם השיר גם בתוכנית האירוח של ג'יי לנו.
בהמשך הופיעה גם באירופה ואוסטרליה: היא הופיעה בצרפת בתוכנית "Sacrée Soirée", בהולנד בתוכנית "Platendaagse", בספרד בתוכנית "Sale El Dia", בשוודיה בתוכנית "Sontagsoppet" ובאוסטרליה בתוכנית "Hey Hey It's Saturday".
ב-15 במאי 1996 היא הופיעה עם השיר בטקס האזכרה השנתי הלאומי של קציני השלום לזכר שוטרים שנהרגו במילוי תפקידם.
בספטמבר 1997 היא ביצעה את השיר ביחד עם השיר "Butterfly" בתוכנית האירוח של אופרה ווינפרי.
בקיץ 1999 היא ביצעה את השיר באיטליה יחד עם לוצ'יאנו פבארוטי.
בנוסף באותו זמן היא גם ביצעה את השיר במופע הצדקה בסיאול, דרום קוריאה.
בספטמבר 2001 היא ביצעה את השיר במופע צדקה בנערך בעקבות אסון התאומים.
ב-2003 היא ביצעה את השיר כחלק מרשימת שירים איתה הופיעה במהלך אחד המשחקים של ה-NBA.
ביולי 2005 היא ביצעה את השיר שוב במסגרת מופע הצדקה "Live 8".
במופע זה צפו 9.6 מיליון איש בבריטניה וחזו בו קהל של 200 אלף איש.
את השיר ביצעה כחלק מרשימת שירים.
בשנת 2008 ביצעה את השיר בגמר אקס פקטור בריטניה ביחד עם מתמודדי התכנית.
בשנת 2009 ביצעה את השיר באירוע השבעתו של ברק אובמה.
בשנת 2010 היא ביצעה את השיר ביחד עם שיר נוסף באירוע של וולמארט.
בנוסף להופעות באירועים חד פעמיים ובטלוויזיה קארי ביצעה את השיר גם בכל סיבובי ההופעות שלה, בדרך כלל כבין השירים האחרונים של המופע.
קארי אמרה כי אף על פי שהשיר הוא לא מבין השירים האהובים עליה היא עדיין עושה מאמץ לשיר אותו כמה שיותר על מנת להפיץ את המסר שלו ולגרום לו לעזור לעוד אנשים כפי שעזר להם בעבר.
סיבוב ההופעות הראשון בו ביצעה קארי את השיר היה "Music Box Tour".
לאחר מכן היא המשיכה לבצע את השיר גם בסיבוב ההופעות "Daydream World Tour" כאחד מהשירים האחרונים של המופע, כאשר בהופעות בטוקיו וולטר ליווה אותה בנגינה על אורגן.
בהמשך היא ביצעה את השיר בסיבוב ההופעות "Butterfly World Tour" אך הפעם ללא וולטר בעקבות הסכסוך שפרץ בין השניים באותה תקופה ובמקום זאת ליוו את קארי שלושה זמרי ליווי.
קארי המשיכה לבצע את השיר גם בסיבובי ההופעות של העשור הבא כאשר ביצעה אותו בסיבוב ההופעות "Rainbow World Tour" כשיר הסוגר של המופע.
גם בסיבוב ההופעות "Charmbracelet World Tour" השיר היה לשיר שסוגר את המופע.
אך במהלך סיבוב ההופעות "The Adventures of Mimi Tour" ביצעה אותו כשיר האחד לפניי האחרון.
במהלך סיבוב ההופעות "Angels Advocate Tour" חזרה לבצע את השיר כשיר האחרון במופע אך הפעם כהופעת הדרן.
עם השנים השיר זכה לגרסאות כיסוי רבות ובנוסף נעשו בו שימושים שונים לאור הפופולריות שלו לאורך השנים.
למשל לפני תוצאות הבחירות, מישל אובמה השמיעה לברק אובמה את השיר על מנת לתת לו תקווה.
ב-1994, בטקס הפרסים של מגזין "Essence", ביצעה ארית'ה פרנקלין את השיר כמחווה לג'סי ג'קסון.
ב-2001 ביצע הגיטריסט ניל שון גרסת כיסוי לשיר אשר נכללה באחד מאלבומיו.
הזמרת רגינה ולאסקז והזמרת שרה ג'רונימו ביצעו גרסאות כיסוי גם הן לשיר בהופעות חיות.
להקת Il divo ביצעה גם הם גרסת כיסוי לשיר אשר נכללה באלבומם "Ancora".
הזמרת נטלי באסינגתוייטה ביצעה גרסת כיסוי לשיר במהלך אליפות הרוגבי האוסטרלית.
הזמר, השחקן והשדרן מייקל בול ביצע גרסת כיסוי לשיר באחד מאלבומיו.
הזמרת היפנית מיהו נאקאיאמה השתמשה בעיבוד על השיר כדי לכתוב לו מילים חדשות בשפה היפנית.
השיר שלה הפך ללהיט גדול.
מתמודדת אמריקן איידול הת'ר קוקס בעונה החמישית ביצעה במסגרת התכנית גרסת כיסוי לשיר.
בהמשך ביצועו במסגרת התכנית שני מתמודדים נוספים את השיר.
גם בתוכנית אקס פקטור המתמודדת מלאני אמרו ביצעה גרת כיסוי לשיר.
הזמרת היפנית-אמריקאית יונה איטו הקליטה גרסת כיסוי לשיר אותה הכלילה באחד מאלבומי האוסף שלה.
ריהאנה ביצעה גרסת כיסוי של השיר לפניי שהתפרסמה במסגרת תחרות כישרונות בבית הספר בו למדה.
ב-2013 הזמרת האוסטרלית היפנית דאמי אים ביצעה גרסת כיסוי לשיר אשר נכללה באלבומה.
מבקר בולטימור סאן, ג'יי די קונסדין, שיבח את השיר וכתב: "[Hero]" הוא בלדה מפוארת ומעוררת נפש, מסוג הדברים שזמרים אחרים היו משלמים לדיאן וורן לכתוב." בנוסף, הוא כינה את הפזמון שלו "מרומם" ו"ממריא", ושיבח הביצוע הקולי של קארי.
לארי פליק מבילבורד תיאר את השיר כ"מעורר השראה עם מסר בטוח ומכובד שחוכמתו תואמת את הבהירות המסבירה שלו." הוא הוסיף, "השירה של קארי מעולם לא הייתה יותר טהורה ותובעת.
ב-Entertainment Weekly נכתב כי "לשיר אין זמן ספציפי, תמיד בכל סרט יהיה לנו את הגיבור הדמיוני הזה ולכן תמיד יהיה אפשר להזדהות עם השיר".
לאי מ-"Gavin Report" אמרה כי השיר "פחות מסחרי" מפני שהפזמון שלו עדין למדי אך עדיין ראוי להזכיר אותו בגלל המסר המעורר השראה שלו על אמונה בעצמינו ובחלומותינו." רון פל, עורך אחר בעיתון "שיר נפלא על אומץ שמבטיח את עצמו".
כתב מ"Pop Rescue" ציין כי שירתה של קארי היא "ללא פגם, והשיר זורם איתה בצורה מושלמת."
הוא זכה לביקורת מעורבת של עורך ה"וושינגטון פוסט", מייק ג'ויס, שאף על פי שהתרשם מהשיר, טען שהוא לא טוב כמו בלדות מתחרות של אז.
פול גיטלמן מ"אורלנדו סנטינל" מתח ביקורת על השיר וכינה אותו חיקוי של השיר "Greatest Love of All" של וויטני יוסטון.
סטיבן הולדן, מ"רולינג סטון" "ציין גם השראה ודמיון לשיר יוסטון וכינה את מילותיו "מורכב כולו מקלישאות פופ ומוזיקת נשמה".
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 2×1,145,000 (פיזי)
גרסת אקס פקטור בריטניה 2008
נבחרת אקס פקטור בריטניה בשנת 2008 הוציאה גרסת כיסוי של השיר באופן רשמי כסינגל אשר כל הכנסותיו הלכו לצדקה.
בנוסף הם גם ביצעו את השיר בהופעה חיה בשבוע השלישי של התכנית.
למחרת הוא יצא שוב כסינגל עם הביצוע של רביעיית הגמר להורדה דיגיטלית ולקנייה פיזית והכנסותיו הלכו לצדקה.
כ-3 ימים לאחר יציאת השיר שר האוצר בבריטניה הכריז כי לא יגבה מס על ההכנסות של השיר.
לטענתו הוא אמר כי הוא "מעריך את המאמצים שעושים מתמודדי אקס פקטור" ולכן הוא מוותר על גביית מס על השיר.
לשיר גם צולם קליפ אשר שודר בערוצי המוזיקה לפניי המופע החי של המתמודדים.
בקליפ נראים המתמודדים שרים את השיר כאשר במהלך הקליפ יש תמונות סטילס של חיילים בעיראק.
לאחר מכן המתמודדים שרו את השיר שוב בהופעה חיה כאשר נושא התכנית היה שירים של קארי וקארי עצמה שרה איתם את השיר.
גרסה זו הגיע לראש המצעד הבריטי כבר בשבוע הבכורה שלו, שם נשאר במשך 3 שבועות.
בנוסף הוא גם שבר את השיא של השיר שנמכר הכי מהר בשנת 2008.
באופן כללי השיר הפך לאחד מהשירים המצליחים ביותר מסחרית באותו עשור בבריטניה.
דובר HMV, גנארו קסטאלדו אמר כי הם לא ראו כזה טירוף סביב שיר מאז השיר
"A Moment Like This" של ליאונה לואיס ושבעקבות הביקוש הרב לשיר הם היו צריכים להזמין במהירות עוד עותקים שלו וכי הטירוף סביב השיר הוא אפילו יותר גדול משירי חג המולד בזמן של חג המולד.
השיר הוכתר כשיר השני המצליח ביותר במדינה לשנת 2008 וכשיר ה-19 הכי מצליח בכל העשור בבריטניה.
נכון להיום מכירותיו עומדות על 1.2 מיליון עותקים בבריטניה.
"Here Am I" (בעברית: הנה אני) הוא סינגל שהוקלט על ידי הזמרת-יוצרת הוולשית בוני טיילר, מתוך אלבומה השני, Natural Force.
השיר יצא לאור ב-7 באפריל 1978, על ידי חברת התקליטים תקליטי RCA, כסינגל השלישי מתוך האלבום.
עם יציאתו נכנס השיר אל המקום ה-99 במצעד המוזיקה האוסטרלי, ה-18 במצעד שבגרמניה, וה-4 במצעד שבנורווגיה.
השיר נכתב על ידי רוני סקוט וסטיב וולף, והופק על ידי דוד מקיי.
השיר הוא שיר בסגנון הקאנטרי, המכיל בתוכו גם נגיעות של רוק.
לאחר ההצלחה העולמית שלה זכה הסינגל השני "It's a Heartache", הצליח השיר הזה בעיקר בזכותו.
הבי סייד של השיר היה, "Don't Stop the Music".
השיר זכה לביקורת חיובית מאתר המוזיקה "Record Mirror", בדומה לשאר שירי האלבום.
(בעברית: גיבורים (יכולנו להיות)) הוא סינגל שהוקלט על ידי הזמרת-יוצרת השוודית טובה לו, ביחד עם הדיג'יי אלסו, מתוך אלבומו, Forever.
השיר יצא לאור ב-25 באוגוסט 2014, כסינגל הרביעי מתוך האלבום Forever.
השיר הגיע למקום השישי במצעד הסינגלים הבריטי, וה-31 במצעד הבילבורד הוט 100.
השיר נכתב על ידי אלסו, טובה לו, בריאן אינו ודייוויד בואי והופק על ידי אלסו.
איגוד תעשיית ההקלטות האמריקאי העניק לשיר את תואר הפלטינה על סך מכירות של כמיליון עותקים בארצות הברית בלבד.
הווידאו קליפ המלא של השיר הועלה לראשונה לערוץ היוטיוב של אלסו ב-10 באוקטובר 2014, כמה שבועות לאחר צאתו כסינגל.
לאורכו של הקליפ ניתן לראות את טובה לו רוקדת לצלילי השיר, תוך שניתן לראות סצנות בהן מופיע אלסו.
נכון למאי 2019, מונה הצפיות של הקליפ עומד על כ-190 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)פלטינה50,000ארצות הברית (RIAA)פלטינה1,000,000בריטניה (BPI)פלטינה600,000ניו זילנד (RMNZ)זהב7,500קנדה (Music Canada)זהב40,000שוודיה (GLF)פלטינה 2×80,000 מכירות + הזרמת מדיה בלבד
Here Comes My Baby (בעברית: "הנה באה נערתי") הוא שיר פופ שכתב קט סטיבנס.
השיר הוקלט לראשונה ב-1967 על ידי להקת הטרמלוס והפך ללהיט בבריטניה, קנדה, וארצות הברית.
הוא הגיע למקומות הרביעי, השביעי וה-13 בהתאמה.
סטיבן הקליט את השיר ב-1 בפברואר 1967, והוא יצא באלבומו "Matthew and Son" במרץ 1967.
להקת הרוק יו לה טנגו הוציאה גרסת כיסוי של השיר באלבום "Fakebook" משנת 1990. גרסת כיסוי נוספת של להקת הקאנטרי The Mavericks הגיעה למקום ה-42 במצעד Hot Country Singles & Tracks בארצות הברית בשנת 1999.
ב-14 ינואר 2008, הלהקה האנגלית Turin Brakes הוציאה גרסת כסוי של השיר בבי-סייד של הסינגל "Something In My Eye".
Here We Go Again Tour הוא סיבוב ההופעות השביעי של זמרת הפופ האמריקנית, שר, אשר התקיים בצפון אמריקה, אירופה, אוקיאניה.
סיבוב ההופעות כלל בתוכו כ-107 הופעות בסך הכול, והוא החל ב-21 בספטמבר 2018, ונאלץ להיפסק במרץ 2020 בעקבות מגפת הקורונה.
שר ביטלה את המופע שהיה צריך להתקיים ב-21 במאי 2019, בעקבות מחלה.
כמה חודשים לאחר מכן, בעקבות התפרצות נגיף קורונה-ווהאן, הודיעה שר ברשתות החברתיות שלה כי המופע שהייתה צריכה לקיים ב-12 במרץ 2020, באוקלהומה סיטי, ארצות הברית בוטל.
לאחר התדרדרות המצב עקב מגפת הקורונה בכל העולם, המופע הגיע לסיומו ולא צפוי תאריך המשך.
Here Come the Aliens (בעברית: הנה באים החייזרים) הוא אלבום האולפן הארבעה עשר של הזמרת-יוצרת הבריטית קים ויילד.
האלבום יצא לאור ב-18 במרץ 2018, על ידי חברת התקליטים ווילד-פלאוור רקורדס.
כמו כן, מתוך האלבום יצאו הסינגלים; "Pop Don't Stop", "", "" ו-"Amoureux des Reves".
האלבום הגיע למקום ה-21 במצעד האלבומים הבריטי.
האלבום הופק על ידי ריקי ויילד, אשר לקח חלק בכתיבת והפקת שירי האלבום עצמו.
קים ויילד הוציאה את אלבום האולפן הארבעה עשר שלה ב-16 במרץ 2018, ארבע שנים לאחר צאת אלבומה הקודם.
לטענת ויילד, נושא האלבום נוצר על ידה, כשראתה עב"ם בחצר האחורית שלה בהרטפורדשייר, בשנת 2009. אלבום זה היה לאלבום הראשון שלה אשר הצליח להיכנס אל מאה המקומות הראשונים במצעד האלבומים הבריטי.
בנוסף לכך, זכה האלבום להצלחה נאה באירופה, כאשר הגיע אל המקום ה-10 בשווייץ, ה-11 בגרמניה, ה-34 באוסטריה, ה-48 בבלגיה, ה-68 בצרפת וה-74 בהולנד.
כדי לקדם את האלבום, הופיעה ויילד בבריטניה באפריל 2018 ובהמשך בשאר אירופה.
האלבום זכה לביקורות מעורבות הנוטות לחיוביות, תוך שמבקרי המוזיקה טענו שהאלבום עוצמתי מאוד, וברגעים מסוימים עוצמתי מדי.
Here Is Mariah Carey (בעברית: הנה מריה קארי) הוא אלבום ה-DVD השלישי של הזמרת מריה קארי, אשר ידוע גם בשמו "Mariah Carey" או "Mariah's Thanksgiving NBC Special".
ה-DVD מציג הופעת לייב של קארי במרכז לאומנויות הבמה בניו יורק אשר התרחשה ב-16 ביולי 1993.
האלבום יצא לאור במקור בפורמט VHS ב-1 בדצמבר 1993 ורק ב-12 בספטמבר 2006 הוא יצא לאור בפורמט DVD.
זהו היה הופעת הספיישל הטלוויזיונית הראשונה של קארי אשר שודרה על ידי רשת NBC על מנת לחגוג את יציאת אלבומה השלישי Music Box אשר יצא באותה תקופה.
על מנת לקדם את האלבום היא הופיעה עם מספר שירים מתוכו כמו "Hero" ו-"Without You" אך הופיעה גם עם להיטים קודמים שלה כמו "", "Someday" ו-"Make It Happen".
אז באותה התקופה למריה לא היה ביטחון להופיע מול קהל גדול בלייב, הופעה זו הביאה למריה ביטחון לעשות זאת ובעקבות כך בהמשך היא גם יצאה לסיבוב ההופעות הראשון שלה Music Box Tour.
ההופעות של קארי עם השירים "Hero" ו-"Dreamlover" לימים שימשו גם כסינגלים מסחריים.
מצעדים ודירוגיםמיקומי שיאתאריםמכירותארצות הברית (RIAA)4פלטינה100,000צרפת (SNEP)זהב10,000
"Here Comes the Hotstepper" (בתרגום חופשי לעברית: "הנה בא הפושע הנמלט") הוא שיר של זמר הדאנסהול הג'מייקני אייני קאמוזי .
ב-1995 הוא יצא לאור כסינגל המוביל מתוך אלבומו Here Comes the Hotstepper כמו גם בפסקול לסרט "משהו ללבוש".
השיר מוכר בעיקר מהפזמון החוזר: "נה נה נה נה" שנדגם מגרסת הכיסוי של להקת "חניבעל וציידי הראשים" לשיר "Land of a Thousand Dances" של וילסון פיקט.
זהו השיר היחיד של קאמוזי שהגיע לאחד מ-40 המקומות הראשונים במצעד בילבורד הוט 100, והגיע למקום הראשון ב־17 בדצמבר 1994 ונשאר שם שבועיים; השיר הגיע גם למקום הראשון בדנמרק ובניו זילנד, ולעשירייה הראשונה בשתים עשרה מדינות נוספות.
ג'ון גיבונס הקליט רמיקס לשיר ב-2018.
"Here Comes the Hotstepper" נדגם ברובו ממספר שירים אחרים.
השירה בו לקוחה מהשירים "The Champ" של להקת "The Mohawks", "Hot Pants" של בובי בירד ו-"La Di Da Di " שביצעו דאג אי פרש וסליק ריק .
הלחן מכיל דגימות של הבס והתופים מ"Heartbeat" של טאנה גארדנר, ולחן הגיטרה הושאל מהשיר "Hung Up on My Baby" של אייזק הייז.
השיר מכיל את הפזמון "נה נה נה נה..." מהשיר "ארץ אלף הריקודים" של להקת "חניבעל וציידי הראשים" וסגנון השירה בבתי השיר דומים לשירה ב-"Come Together" של הביטלס.
הצלחת השיר הובילה לשימוש בו כמנגינת רקע לשירים אחרים ובהם Baby Boy של ביונסה.
בינואר 2020, סטטיק ובן-אל תבורי ופיטבול דגמו את השיר בשירם .
באותו החודש הוציאו הצמד דדי יאנקי וניקי ג'אם את שיר הרגאטון "Muevelo".
Here I Am (בעברית: הנה אני) הוא אלבום האולפן השלישי של הזמרת-יוצרת האמריקאית קלי רולנד.
האלבום יצא לאור ב-22 ביולי 2011 על ידי חברת התקליטים יוניברסל מוטאון רקורדס.
Hero (בעברית: גיבורה) הוא אלבום הבכורה של הזמרת-יוצרת האמריקאית מארן מוריס.
אלבום הבכורה יצא לאור ב-3 ביוני 2016, על ידי חברת התקליטים קולומביה נאשוויל.
אלבום הבכורה הגיע למקום החמישי במצעד הבילבורד 200.
האלבום הופק על ידי בוסבי, איאן פיצ'וק, בראד היל, מארן מוריס וברט טיילר.
איגוד תעשיית ההקלטות האמריקאי (RIAA) העניק לאלבום את תואר הפלטינה, על מכירות של למעלה ממיליון עותקים במדינה, תוך שאיגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.
הביקורות שהופנו כלפי האלבום היו חיוביות והוא דורג ארבע פעמים ברשימות סוף השנה של מגזין הבילבורד.
"Here for You" (בעברית: כאן בשבילך) הוא סינגל של הדיג'יי קייגו, שהוקלט על ידי הזמרת-יוצרת הבריטית אלה הנדרסון.
השיר יצא לאור ב-5 בספטמבר 2015 כסינגל.
מדינהתאריך יציאהפורמטחברת תקליטיםמקורעולם5 בספטמבר 2015הורדה דיגיטליתסוני מיוזיק
"Here We Go Again" (בעברית: "הנה אנחנו מתחילים שוב") הוא שיר שהקליטה הזמרת האמריקאית דמי לובאטו.
הוא נכתב על ידי יצחק חסון, לינדי רובינס ומהאר פיליאן והופק על ידי SuperSpy, לאלבום האולפן השני של לובאטו בעל אותו השם.
הוא יצא לאור כסינגל המוביל של האלבום ב-23 ביוני 2009, תחת הוצאת הוליווד רקורדס.
השיר היה הסינגל היחיד מ-Here We Go Again שיצא בצפון אמריקה.
"Here We Go Again" הוא שיר פאוור פופ.
השיר זכה לביקורות חיוביות מצד מבקרים, ששיבחו את פזמון הפופ שלו וערכו השוואות לשיריה של קלי קלרקסון.
"Here We Go Again" הגיע למקום ה-15 במצעד הבילבורד הוט 100 והפך ללהיט ה"טופ 40" הראשון של לובאטו במצעד כאמנית סולו.
השיר קיבל תואר פלטינה על ידי האיגוד תעשיית ההקלטות האמריקאי בשנת 2014.
לובאטו הוציאה את אלבום האולפן הראשון שלה, Don't Forget, בחודש ספטמבר 2008. זמן קצר לאחר מכן בינואר 2009, היא כבר החלה לכתוב חומר לאלבום השני שלה.
הקלטת האלבום החלו בינואר 2009, מיד לאחר צילומי העונה הראשונה של תנו לסוני צ'אנס.
לדברי לובאטו, תהליך הכתיבה של האלבום הסתיים תוך שבועיים בלבד.
שלא כמו Don't Forget, לובאטו לא שיתפה פעולה עם האחים ג'ונאס באלבום השני שלה מכיוון שרצתה לראות איך יהיה הצליל שלה בלי המעורבות שלהם.
"Here We Go Again" נכתב על ידי יצחק חסון, לינדי רובינס ומהאר פיליאן, והופק על ידי חסון ופיליאן בשם ההפקה SuperSpy.
הצמד היה שותף לכתיבה והפקה של שיר נוסף מהאלבום, "U Got Nothin' on Me".
"Here I Stand" (בעברית: "הנה אני עומד") הוא שיר של הזמר המקדוני וסיל גרוונלייב, שיצג את מקדוניה הצפונית באירוויזיון 2021 שברוטרדם, הולנד.
במרץ 2020, רשות השידור המקדונית הכריזה כי גרוונלייב נבחר לייצג את מקדוניה הצפונית באירוויזיון 2020 עם השיר "You".
זמן קצר לאחר ההכרזה, רשות השידור המקדונית הכריזה כי גרוונלייב ייצג את ארצו באירוויזיון 2021. ב-12 בפברואר 2021, רשות השידור המקדונית פרסמה את שם השיר אותו גרוונלייב יבצע בתחרות, "Here I Stand".
לאחר פרסום הקליפ, התעוררה מחלוקת בין רשות השידור המקדונית לאזרחי מקדוניה.
בקליפ הופיעה יצירת אמנות של ג'נטה ואנג'לי, המזכירה את צבעי דגל בולגריה.
בשל ההיחסים המתוחים בין שתי המדינות, אזרחים רבים קראו לרשות השידור המקדונית לפרוש מן התחרות.
גרוונלייב, אשר מחזיק באזרחות בולגרית, הכחיש את הטענות ואמר כי: "יצירת האמנות, שהונחה על אחד מכותלי הכנסייה קשורה לישו ולא אל בולגריה".
לאחר הביקורות, רשות השידור המקדונית ערכה את הקליפ והסירה את הקטע.
ב-18 במאי 2021, גרוונלייב ביצע את השיר בחצי הגמר הראשון של התחרות וכשל בניסיון להעפיל לגמר.
"'Heroes'" (בעברית: "גיבורים") הוא שיר של המוזיקאי האנגלי דייוויד בואי מהאלבום "Heroes".
השיר נכתב על ידי בואי ובריאן אינו, הופק על ידי בואי וטוני ויסקונטי והוקלט באמצע שנת 1977 באולפני הנסה 2 בברלין המערבית.
השיר יצא ב-23 בספטמבר 1977 בתור הסיגנל המוביל מהאלבום "Heroes".
"'Heroes'" הוא שיר ארט רוק.
הוא מדבר על שני אוהבים, אחד מברלין המזרחית והשני מברלין המערבית.
בואי שם את שם השיר במירכאות כדי להביע אירוניה.
השיר נכתב בהשראתו של המפיק של בואי, טוני ויסקונטי, והזמרת אנטוניה מאש כאשר בואי ראה אותם מתנשקים ליד חומת ברלין.
בנוסף, בואי גם קיבל השראה מציור של אוטו מולר ומסיפור קצר של של אלברטו דנטי די פיראנג'ו.
הביקורות הראשונות לשיר היו בעיקר חיוביות, וחלק מהמבקרים ראו אותו כתוספת קלאסית לקטלוג של האמן.
בואי קידם את השיר בצורה נרחבת עם וידאו קליפ ושר אותו בתוכניות טלוויזיה רבות.
בואי גם הוציא גרסה בגרמנית וגרסה בצרפתית לשיר, תחת הכותרות "'Helden" ו-"Héros".
למרות הקידום הנרחב, השיר הגיע רק למקום ה-24 במצעד הסינגלים הבריטי ולא נכנס למצעד הבילבורד הוט 100 האמריקאי או למצעד הטופ 100 הקנדי, אך הוא הגיע לעשירייה הראשונה ול-20 הראשונים במדינות אירופאיות רבות ובאוסטרליה.
עם הזמן, המוניטין של השיר גדל והוא נחשב על ידי רבים להיות אחד משיריו הטובים ביותר של בואי, וגם כאחד השירים הטובים ביותר אי פעם.
לאחר מותו של בואי ב-2016, השיר הגיע למיקום שיא במספר 12 בבריטניה.
בואי ביצע את השיר באופן תדיר בהופעותיו והוא השיר השני עם הרבה הרבה גרסאות כיסוי של בואי אחרי השיר "Rebel Rebel" מ-1974. גרסת כיסוי של השיר "'Heroes'" על ידי להקת The Wallflowers עבור הפסקול של הסרט "גודזילה" שיצאה ב-1998 זכתה לביקורות חיוביות.
עוד גרסת כיסוי של המתמודדים שהגיעו לגמר בעונה השביעית של תוכנית "אקס פקטור" הבריטית הגיעה למקום הראשון בבריטניה ב-2010.
הביצוע של בואי לשיר "Heroes" ב-6 ביוני 1987, ברייכסטאג הגרמני בברלין המערבית נחשב לזרז לנפילת חומת ברלין בינואר 2016, לאחר מותו של בואי, הממשל הגרמני הודה לבואי עבור "עזרתו להפלת החומה".
הממשל הוסיף כי "כעת אתה בין גיבורים".
השיר לא היה להיט גדול בבריטניה או בארצות הברית לאחר יציאתו, אבל מאז הפך לאחד משיריו הבולטים של בואי.
בינואר 2016, לאחר מותו של בואי, השיר הגיע לשיא חדש, המקום ה-12 במצעד הסינגלים הבריטי.
השיר "Heroes" נחשב לשיר השני של בואי עם הכי הרבה גרסאות כיסוי, אחרי "Rebel Rebel".
"Heroes" זכה בהרבה תשבחות מאז יציאתו, כולל כניסה לרשימת השירים הגדולים בכל הזמנים של ה"רולינג סטון".
"הרולינג סטון" בחר את השיר במקום ה-46 ברשימת השירים הגדולים שלו.
ומגזין "NME" הכתיר אותו במקום ה-15. דייוויד באקלי, תלמידו של בואי, כתב כי השיר "Heroes" הוא אמירה מקיפה של הפוטנציאל של ניצחון רוח האדם על מצוקה.
לאחר שסיים את עבודתו כמפיק שותף של האלבום "Lust for Life" של איגי פופ (1977), ולאחר כמה אירועים שיווקיים, דייוויד בואי בילה כמה שבועות בגיבוש רעיונות וקונספטים עם המוזיקאי בריאן אינו לאלבום האולפן הבא שלו.
אינו רצה לקרוא לשיר "Heroes" כיוון שהוא נשמע גדול והרואי והוא חשב על המילה "Heroes".
השיר הופק על ידי בואי וטוני ויסקונטי עם תרומותיו של אינו.
הפלייבק של השיר התחיל עם בואי על פסנתר, קרלוס אלומר על גיטרה, ג'ורג' מארי על בס ודניס דייוויס על תופים.
אינו הביא סינתיסייזר בתוך תיק שנקרא "EMS VCS 3" והשתמש בו כדי ליצור "אפקט של רעש ונקישות שנבנה לאט לאט והופך ליותר ויותר ברור לקראת סוף השיר".
בואי גם הוסיף צ'ימברלין וקולות גבוהים לסינתיסייזר מסוג "ARP Solina".
הגיטריסט רוברט פריפ, שהיה אז בהפסקה מלהקת "קינג קרימזון", גויס בהצעתו של אינו.
במיקסינג, ויסקונטי הוסיף טרומבון ודפק על קופסאת נייר דבק עם מקל תיפוף.
בדומה לאלבום "Low", בואי לא כתב מילים עד שרק הוא וויסקונטי נשארו באולפן.
מסיבה זו, לא נגעו בפלייבק של "'Heroes'" במשך שבועות רבים ולתקופה מסוימת השמועה הייתה שהוא יישאר קטע אינסטרומנטלי.
יום אחד בואי ביקש מוויסקונטי להשאיר אותו לבד באולפן כדי שיוכל להתרכז בכתיבת המילים.
בעודו בוהה דרך חלון האולפן, הוא ראה את ויסקונטי ואת הזמרת אנטוניה מאש מתנשקים קרוב לחומת ברלין, והוא השתמש בזה כבסיס למילות השיר.
בהתחלה, בואי טען שהמילים מבוססות על זוג צעיר אנונימי, אבל ויסקונטי, שהיה נשוי למרי הופקין באותו הזמן, טען שבואי הגן עליו ושמר בשקט על הרומן שלו עם מאש.
מאוחר יותר, בואי אישר את הסיפור ב-2003, יותר משני עשורים אחרי הגירושים של ויסקונטי והופקין: "טוני היה נשוי באותו הזמן, ולא יכולתי לספר מי זה היה.
כדי להקליט את השירה, ויסקונטי השתמש בשלושה מיקרופונים כדי לנצל לגמרי את האווירה של אולפני הנסה.
הוא הציב שלושה מיקרופונים כדי שיקלטו את השירה.
המיקרופון הראשון הוצב במרחק של כ-22 ס"מ מבואי, השני במרחק של כשישה מטר והשלישי במרחק של כ-15 מטר.
שני המיקרופונים הרחוקים יותר נדלקו כאשר הקול של בואי הגיע אליהם.
ויסקונטי הסביר ש"אם הוא שר קצת חזק יותר, המיקרופון הבא היה נדלק, וזה היה מוסיף אפקט ריוורב גדול, ואם הוא שר ממש חזק, המיקרופון האחורי היה נדלק וזה יצר סאונד ענקי".
רובו של הטייק השלישי מופיע בשיר שיצא וההקלטה נמשכה בערך כשעתיים.
בואי וויסקונטי הקליטו מיד לאחר מכן את קולות הרקע.
המיקס הסופי נעשה באולפני מאונטיין במונטרה, שווייץ, אולפן שהפך לאחד מהאולפנים הראשיים של בואי.
בשיר "'Heroes'" יש שימוש במהלך הרמוני D-G והוא מכיל חמישה בתים ואאוטרו.
ריצ'רד בסקין ממגזין "Sound on Sound" תיאר את השיר כ"יצירת ארט רוק ניסיונית מאוד".
הביוגרף דייוויד באקלי משווה אותה להפקת חומת צליל עם עיבוד רועש וחזק של גיטרות, כלי הקשה וסינתיסייזרים.
פרונה אמר שהשיר הוא "דוגמה נהדרת למוזיקת פופ עכשווית".
השיר "'Heroes'" מספר את הסיפור של שני נאהבים, אחד מברלין המזרחית והשני מברלין המערבית.
על פי בואי, הגרשיים בשם השיר נועדו לבטא "ממד של אירוניה".
כאשר הוא תיאר את השיר הוא אמר שהוא על "להתמודד עם המציאות ולעמוד מולה", על "תחושת חמלה" ו"השגת קצת שמחה מההנאה הפשוטה מאוד של להיות בחיים".
למרות שבואי אישר שהנשיקה בין ויסקונטי למאש היוותה השראה ישירה למילים, עוד מקור להשראה כלל את הציור "Lovers Between Garden Walls" של אוטו מולר מ-1916, אשר אותו בואי ופופ ראו במוזיאון ברוקה בברלין.
הציור מציג זוג שמתחבק בין שני קירות המייצגים את האכזריות של מלחמת העולם הראשונה.
בואי חשף גם בהקדמה לספרה של אשתו אימאן "I Am Iman" מ-2001 שהסיפור הקצר "A Grave for a Dolphin" של אלברטו דנטי די פיראנג'ו מ-1956, אשר מדבר על רומן אבוד מראש בין חייל איטלקי ובחורה סומלית במהלך מלחמת העולם השנייה, היווה השראה לשיר.
RCA רקורדס הוציאה גרסה ערוכה של "'Heroes'" ב-23 בספטמבר 1977 יחד עם השיר "V-2 Schneider" מאותו האלבום.
הגרסה המקוצרת באורך 3:32 דקות נוצרה בתקווה שהשיר יזכה ליותר השמעות ברדיו.
סינגל שיווקי על גבי תקליט 12 אינץ', שכלל את גרסת הסינגל ואת גרסת האלבום, יצא בארצות הברית על ידי RCA באותה השנה.
השיר הוא השיר השלישי באלבום "Heroes" שיצר ב-14 באוקטובר.
הווידאו קליפ של השיר בוים על ידי סטנלי דורפמן.
הוא צולם בפריז ויש בו שוטים רבים של בואי בחדר חשוך כשמאחוריו אור לבן.
בואי לובש בווידאו קליפ את אותו ז'קט בומבר שהוא לובש על עטיפת האלבום "Heroes".
צ'ארלי גילט מתח ביקורת על השיר וכתב ל-NME כאשר השיר יצא ש"הוא די היה שווה את הכסף שלנו, יחסית למישהו שהוא לא זמר.
אבל אני חושב שזמנו עבר, וזה פשוט נשמע מתיש.
ושוב יכול להיות שקטעי המוזיקה החוזרים הכבדים יקלטו ברדיו והתחושה המונוטונית אולי תהיה מהפנטת מספיק כדי לגרור אנשים לקנות את זה.
אני מקווה שלא." למרות הביקורת המצערת זה הגיע למקום ה-6 של בסקר סוף שנת 1977 של "NME".
ביקורות מאוחרות יותר היו מפרגנות יותר.
בפברואר 1999, מגזין "Q", הכניס את "Heroes" לרשימת 100 השירים הגדולים בכל הזמנים וזאת בהתאם להצבעת הקוראים.
במרץ 2005, אותו המגזים מיקם את השיר במקום ה-56 ברשימת 100 קטעי הגיטרה הגדולים.
ב-2004 "רולינג סטון" דירג את השיר במקום ה-46 מבין 500 הלהיטים הגדולים בכל הזמנים.
ג'ון ג'יי מילר מ-National Review דירג את השיר במקום ה-21 ברשימת 50 שירי הרוק הקונסרבטיבים הגדולים.
לאור התוכן הפוליטי האנטי סובייטי הוא גם הפך להיות ההמנון של הקהילה הגאה.
מגזין Uncut מיקם את השיר במקום הראשון ברשימת השירים הגדולים של בואי ב-2008.
מובי אמר ש-"'Heroes'" הוא אחד השירים האהובים עליו, ואומר כי זה בלתי נמנע שהמוזיקה שלו תושפע מהשיר.
ודייב גהאן, הסולן של דפש מוד צורף ללהקה כאשר מייסד הלהקה וינס קלארק שמע אותו שר את השיר "'Heroes'" בג'ם סשן.
בואי בדרך כלל היה מבצע את השיר בהופעות שלו.
n/a מסמל רשימות לא מסודרות
דייוויד בואי - סולן, קולות רקע, פסנתר,ARP אנסמבל מיתרים Solina ,צ'מברלין, מפיק.
קרלוס אלומר - גיטרת קצב
ג'ורג' מוראי - גיטרת בס
בריאן אינו - סינתיסייזר EMS VCS 3,תחזוקת גיטרות
טוני ויסקונטי - מפיק, מיקסר, מתופף, קולות רקע, קלטת סליל וכלי הקשה
אזורתוארמכירותדנמרק (IFPI Danmark)זהב45,000איטליה (FIMI)זהב25,000הממלכה המאוחדת (BPI)פלטינה600,000
לפני המהדורה היחידה של "'Heroes'", בואי ביצע לראשונה את השיר בפרק האחרון של חבר סדרת הטלוויזיה גרנדה של מארק בולן (צולם ב-7 בספטמבר 1977, שודר ב-28 בספטמבר 1977, לאחר הלווייתו של בולן).
גרסה זו, שיצאה כדיסק תמונות בגודל 7 אינץ', ב-22 בספטמבר 2017, כוללת רצועת גיבוי חלופית שהוקלטה כאשר בולאן מנגן בגיטרה ראשית ולהקת ה-T.Rex של דינו דינס במקלדות, וקטע הקצב של Herbie Flowers על בס ו טוני ניומן על תופים.
במקרה, לפני שהצטרף ל-T.Rex, היו Flowers ו-Newman חלק מהקצב של בואי קטע באלבום Diamond Dogs ו סיבוב ההופעות שלו, שתועד באלבום החי david live .
בואי ביצע את השיר כשהופיע ב בינג קרוסבי 1977 חג המולד ספיישל טלוויזיה, Merrie Olde Christmas של בינג קרוסבי.
בהופעה שצולמה ב-11 בספטמבר 1977, שר בואי מעל קטע גיבוי שהוקלט מראש.
ב-20 אוקטובר 1977 בואי שר את השיר בשידור חי ב-BBC Top of the Pops, תוך שימוש ברצועת גיבוי חדשה שהוקלטה ביום הקודם על ידי בואי, טוני ויסקונטי, הפסנתרן שון מייס וגיטריסט ריק y Gardiner .
הופעות מסיבוב ההופעות Isolar II שוחררו ב-Stage (1978) ו- ברוך הבא ל-Blackout (2018).
בואי ביצע את השיר בשידור חי ב סיור אור הירח הרציני שלו בשנת 1983, כפי שנראה ב- סרטון הקונצרט של אותו סיבוב הופעות משנת 1984 וכפי שנשמע באלבום החי Serious Moonlight (Live '83), שהיה חלק מארז התיבות 2018 Loving the Alien (1983–1988) ויצא בנפרד בשנת 2019.
הביצוע ב-Live Aid בשנת 1985 תוארה כ"הגרסה הטובה ביותר של 'גיבורים' [בואי] שרה אי פעם ".
בהופעה זו הופיעו תומאס דולבי במקלדות.
בואי ביצע את השיר בשידור חי ב-Glass Spider Tour שלו, כפי שנראה ב- סרט הקונצרט של אותו סיבוב הופעות משנת 1988.
גרסה אקוסטית לשיר הושמעה בשנת 1996 בקונצרט הטבות של בית הספר ברידג' באמפי החוף בקווין מאונטיין וויו, קליפורניה, ומאוחר יותר יצא באלבום קונצרט התועלת של ברידג' סקול.
הביצוע של בואי ב-25 ביוני 2000 לשיר בפסטיבל גלסטונבורי שוחרר בשנת 2018 ב גלסטונברי 2000 .
השיר בוצע על ידי בואי ב- הקונצרט של העיר ניו יורק ב-20 באוקטובר 2001. לפני שבואי פתח את הקונצרט הוא התבקש לבצע את "'גיבורים'".
הוא אמר שזה לא מתאים מכיוון שמדובר בשיר אהבה, אז הוא פתח בגרסת סולו ל"אמריקה "של פול סימון, ואז ביצע את" 'גיבורים' "עם להקת הבית בראשות פול שפר.
בואי ביצע את השיר בשידור חי במהלך A Reality Tour בשנת 2003, והופעה מנובמבר אותה שנה יצאה כ-DVD בשנת 2004, ובהמשך כאלבום, שיצא בשנת 2010.
סינגל 7 אינץ' ערוך, רץ ב-3:32 דקות וגובה "V-2 שניידר", יצא בנפרד באנגלית, צרפתית («Héros») וגרמנית ("הלדן").
כל שלושת הקיצוצים הללו פלוס "V-2 שניידר" יצאו יחדיו כ־7 אינץ' אוסטרלי בעל 4 מסלולים.
הגרסה האנגלית המלאה כפי שהופיעה באלבום שיצא בספרד, 12 סינגל אינץ'.
גרסה הכוללת את העריכה היחידה הגרמנית שחולקה למחצית השנייה של הרצועה האנגלית המלאה ("Heroes" / "Helden") הופיעה על הכבישה הגרמנית של הקלטת LP והיא זמינה גם ב <225 של בואי>פסקול לסרט כריסטיאן פ ובאלבום נדיר.
גרסה אנגלית / צרפתית מקבילה ("גיבורים" / «הרוס») הופיעה על הכבישה הצרפתית של ה-LP.
השיר הופיע, כמעט תמיד בצורת עריכה יחידה, באוספי בואי רבים:
זיקית (אוסטרליה וניו זילנד 1979)
תהילה ואופנה (1984) - גרסת אלבום
Best of Bowie (2002) - "Helden" במהדורה גרמנית / שווייצרית / אוסטרית
שוחרר כדיסק תמונות בערכת הדיסק תמונות RCA Life Time.
הגרסאות הגרמניות ("הלדן") והצרפתית ("הרוס") של הסינגל, וכן הגרסאות האנגליות / גרמניות ("גיבורים" / "הלדן") ואנגלית / צרפתית ("גיבורים" / "הרוס") של רצועת האלבום, היו נכלל ב-EP בסט האגרוף 2017 קריירה חדשה בעיר חדשה (1977–1982) .
הגרסה היחידה של השיר נכללה ב-Re: Call 3, חלק מאותו אוסף.
בשנת 2015 הגרסה הצרפתית של "גיבורים" הגיעה לשיאה גם במקום 37 בצרפת.Wikipedia site:he2.wiki
להקת הרוק האמריקאית The Wallflowers הקליטה גרסה של השיר לפסקול הסרט "גודזילה" מ-1998. גרסה זו הגיעה למקום העשירי במצעד לוח מודעות רוק מסלולים מודרניים בארצות הברית בשנת 1998, כמו גם מספר 27 במצעד החוצות Hot 100 Airplay ומספר 23 במצעד לוח המודעות 40 הגדולים המיינסטרים.
בקנדה, הסינגל הוביל את RPM אלטרנטיבה 30 למשך שישה שבועות והגיע למקום 13 במצעד הסינגלים המובילים של RPM.Wikipedia site:he.wikiarabi.org
הקרדיטים נלקחו מהערות של Australian CD.
ג'ייקוב דילן – קולות וגיטרה
פטריק וורן – סידור מיתרים
טום לורד אגל – ערבוב
אואזיס הקליטה גרסה של השיר כצד b לסינגל הראשי, "אתה יודע למה אני מתכוון?
The X Factor המועמדים הסופיים פרסמו גרסת צדקה בשנת 2010, שהגיעה למקום הראשון במצעד, אירית, ו סינגלים בבריטניה
פיטר גבריאל הוציא פרשנות מחודשת של תזמורת לאלבומו משנת 2010 Scratch My Back מופיע בפרק השלישי של העונה הראשונה ובפרק השמיני של העונה השלישית של נטפליקס סדרה Stranger Things ועל הפסקול הרשמי, ועל פסקול הסרט בודד הישרדות
קינג קרימזון הקליט גרסה לגיבורים ה-EP של חמש הרצועות שלהם: Live in Europe 2016. הוא זכה "וידאו של השנה" בטקס פרסי המוזיקה המתקדמת
Coldplay לשנת 2017 ביצעו את השיר כמחווה לבואי בסיבוב ההופעות A Head Full of Dreams
כנופיית הנוער הוציאה כיסוי של "'Heroes'" כ סינגל שאינו אלבום, המופיע בטריילר לסרט 2017 ליגת הצדק